बेंगलूरु. वर्धमान स्थानकवासी जैन श्रावक संघ, चिकपेट शाखा के तत्वावधान में गोड़वाड़ भवन में उपाध्याय रविंद्र मुनि ने पर्युषण पर्व के तीसरे दिन 'जैन धर्म में दान की महत्ताÓ विषय पर कहा कि जैन धर्म में अहिंसा, दया, भगवान की भक्ति, करुणा व क्षमा आदि विशेषताओं के साथ दान की महिमा रेखांकित है। उन्होंने कहा कि दान दुर्गति का नाश करता है, दान की प्रवृत्ति से दुर्गति में जाने से व्यक्ति बच जाता है। व्यक्ति में दान देने के लिए हृदय की विशालता और विराटता जरूरी है, अन्यथा व्यक्ति सिर्फ सोचता ही रह जाता है, दान दे नहीं पाता है।